På de dage, hvor vi befinder os i Bangkok, Phuket og Siem Reap, har vi valgt ikke at inkludere frokost og aftensmad i prisen, da I her vil få muligheden for at opleve destinationen på egen hånd. Mulighederne er uendelige lige fra et spændende gadekøkken, en rooftop restaurant, på en McDonald’s eller et andet sted efter eget valg. Det er vigtigt for os at give dig mulighed for at opleve destinationen på din egen måde og få en autentisk og personlig oplevelse. Dog er morgenmad altid inkluderet, og når vi er i villaen, sørger vores kokke for at tilberede alle måltider. Vi tror på, at dette giver den bedste balance mellem fællesskab og frihed under rejsen.